MailerLite|  |
| Pramonė | Elektroninio pašto rinkodara |
| Įkurta | Lietuva 2010 m. |
| Įkūrėjas (-ai) | Ignas Rubežius |
| Centrinė būstinė | San Fransiskas, JAV |
| Produktai | Elektroninio pašto rinkodaros platforma |
| Tinklalapis | www.mailerlite.com |

**MailerLite** – pirmoji lietuviška elektroninio pašto rinkodaros platforma – programinė įranga kaip paslauga (angl. *Software as a Service*), veikianti internetinės programos principu, leidžianti kurti ir siųsti naujienlaiškius bei gauti išsamias ataskaitas apie prenumeratorių aktyvumą ir bendrą elektroninio pašto rinkodaros efektyvumą.

„MailerLite" centrinė būstinė – Kalifornijoje, Jungtinėse Amerikos Valstijose, tačiau visi įmonės darbuotojai dirba nuotoliniu būdu iš 35 skirtingų valstybių. Pačios įmonės teigimu, 2022 m. sausio mėn. „MailerLite" turėjo daugiau nei 1 240 000 klientų visame pasaulyje.

Istorija
--------

2005 m. įmonė pradėjo veiklą kaip internetinių puslapių kūrybos ir dizaino agentūra – „Itema".

2009 m. įmonės įkūrėjai sukūrė ir pristatė pirmąjį lietuvišką naujienlaiškių valdymo įrankį – „Mailer.lt", kuris veikė kaip atskiras įmonės projektas. 2009 m. lapkričio mėn. buvo pradėta „Mailer.lt" plėtra užsienio rinkoje „MailerSoft" pavadinimu.

2010 m. įmonės pavadinimas buvo suvienodintas visose šalyse ir pakeistas į „MailerLite", o elektroninio pašto rinkodaros paslaugos tapo pagrindine įmonės veiklos kryptimi. 2010 m. rugsėjo mėn. „MailerLite" įkūrėjai siekdami pritraukti investicijų dalyvavo rizikos kapitalo fondo – Seedcamp konkurse Europoje, kuriame pateko į finalą, tačiau privataus kapitalo įmonė nusprendė veiklą tęsti be investuotojų lėšų.

2020 m. įmonė plėtė savo veiklą bei pradėjo teikti tinklalapių talpinimo, tinklaraštijos, elektroninės komercijos paslaugas.

2021 m. įmonė tęsė pasaulinę plėtrą ir pagrindinės verslo operacijos buvo perkeltos į Jungtines Amerikos Valsijas bei Airiją.

2022 m. „MailerLite" už 400 milijonus zlotų (84 milijonus eurų pagal tuometinį valiutų kursą) parduotas Lenkijos debesų kompiuterijos įmonei „Vercom".

Pasiekimai
----------

2012 m. suteiktas „Lietuvos interneto apdovanojimas" už geriausią web programėlę.

2017 m. amerikiečių leidybos ir žiniasklaidos bendrovės „Forbes" paviešintame tiriamajame straipsnyje „MailerLite" įvertinta kaip geriausia naujienlaiškių rinkodaros platforma pasaulyje pagal vartotojų pasitenkinimą naudojantis šia platforma.

2018 m. tarptautinė verslo apžvalgų platforma „G2 Crowd" pripažino „MailerLite" geriausiu produktu verslui, pagamintu Lietuvoje, ir vienu labiausiai vertinamu įrankiu verslams Europoje. 

2020 m. tarptautinio žurnalo „SaaS Mag" duomenimis, tarp sparčiausiai augančių programinės įrangos kaip paslaugų teikėjų visame pasaulyje „MailerLite" užėmė 57 vietą iš 1 000.

2021 m. tarptautinė elektroninio pašto rinkodaros apžvalgų platforma „Email Tool Tester" atlikusi naujienlaiškių pristatomumo kokybės tyrimą „MailerLite" platformai skyrė pirmąją vietą.

Išnašos
-------

1. ↑  „MailerLite informacija apie įmonę". *mailerlite.com*. Nuoroda tikrinta 2019-03-21.
2. ↑  „Mailer.lt padės pasiekti maksimalų el. pašto rinkodaros efektyvumą". *vz.lt*.
3. ↑  „El. pašto rinkodaros įmonė iš Lietuvos sėkmingai plečiasi Švedijoje". *vz.lt*.
4. ↑  „Seedcamp kicks off its biggest week yet". *techcrunch.com*.
5. ↑  „Seedcamp Week Finalists for 2010". *seedcamp.com*.
6. ↑  „Books that changed our business, Rework book". *mailerlite.com*.
7. ↑  „Websites by MailerLite". producthunt.com
8. ↑  „MailerLite paslaugų teikimo nuostatos ir sąlygos". mailerlite.com
9. ↑  Viluckas, Paulius (2022-04-28). „Lietuviškasis „MailerLite" už 84 mln. Eur parduotas Lenkijos bendrovei". *vz.lt*. Nuoroda tikrinta 2023-12-07.
10. ↑  Mykolaitytė, Kornelija (2022-04-27). „Lietuvišką startuolį „MailerLite" už 84 mln. eurų įsigijo Lenkijos „Vercom"". *15min.lt/verslas*. Nuoroda tikrinta 2023-12-07.
11. ↑  „Įteikti „Login" Lietuvos interneto apdovanojimai". *delfi.lt*. Delfi. 2012-06-01. Nuoroda tikrinta 2024-03-12.
12. ↑  „Ranking the Best (and Worst) Software According to Users". *forbes.com*.
13. ↑  „Lietuviška „MailerLite" sėkmę raško tarptautiniuose vandenyse". *vz.lt*.
14. ↑  „The State of B2B Tech: European Companies". *g2crowd.com*.
15. ↑  „Fastest Growing SaaS Companies in 2020". *saasmag.com*.
16. ↑  „Email Deliverability Study - October, 2021". emailtooltester.com

Nuorodos
--------

* Oficiali MailerLite svetainė